Brădeni

Brădeni [brədenj] (hungare: Hégen, germane: Henndorf) estas komunumo en Rumanio nordoriente de Agnita. En 1910 ĝi havis 1 039 loĝantojn (germanoj,rumanoj, ciganoj); en 1992 751 (rumanoj, ciganoj). Ĝia unua skriba mencio estis en 1297. Ĝis 1919 ĝi apartenis al Hungario (Nagy-Küküllő vármegye). Administre apartenas al ĝi la vilaĝoj Retiș kaj Țeline.

La nomo Brădeni estis oficialigita, anstataŭ Henndorf, per la leĝo n-ro 2/1968.

Brădeni estas la plej orienta komunumo de la distrikto Sibiu kaj tuŝas la tri-distriktan punkton inter Sibiu, Mureș kaj Brașov. La komunumon trafluas la rivero Hârtibaciu, kiu tie atingas sian plej nordan punkton kaj ŝanĝas sian direkton de nord-okcidento al sud-okcidento.

 Fonto 
 Magyar nagylexikon, 1–18, 1993–2004, Budapest.
 Loknomvortaro de Transilvanio kaj de Moldavio (Rumanio).

 Eksteraj ligiloj 

 Komunuma retejo
 Interaga mapo de la distrikto Sibiu
 Administracia mapo de la distrikto 
 Popolnombrado 2002 

Kategorio:Komunumoj de distrikto Sibiu
Kategorio:Vilaĝoj de distrikto Sibiu
Kategorio:Vilaĝoj de Rumanio
Kategorio:Distrikto Sibiu